รัฐบาลไทย-ข่าวทำเนียบรัฐบาล-กระทรวงเกษตรฯ สรุปผลการดำเนินการบริหารจัดการน้ำและการช่วยเหลือประชาชนในด้านต่างๆ ตลอดปี
วันพุธที่ 28 ธันวาคม 2559
กระทรวงเกษตรฯ สรุปผลการดําเนินการบริหารจัดการน้ําและการช่วยเหลือประชาชนในด้านต่างๆ ตลอดปี
กระทรวงเกษตรฯ สรุปผลการดําเนินการบริหารจัดการน้ําและการช่วยเหลือประชาชนในด้านต่างๆ ตลอดปี 2559 ย้ําแม้จะผ่านพ้นวิกฤตแล้งปีที่ผ่านมา และในปีนี้จะมีน้ําเพียงพอใช้ แต่ยังคงต้องร่วมแรงร่วมใจกันประหยัดน้ํา เพื่อลดความเสี่ยงต่อปัญหาการขาดแคลนน้ําในอนาคต
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตลอดระยะเวลา 1 ปีที่ผ่านมา กระทรวงเกษตรฯ โดยกรมชลประทาน ได้บริหารจัดการน้ําและดําเนินการตามมาตรการต่างๆ เพื่อการบรรเทาความเดือดร้อนของประชาชน ทั้งในภาวะวิกฤตภัยแล้ง ปี 2558/2559 และฤดูน้ําหลากปี 2559 โดยในช่วงฤดูแล้งปี 2558/59 ปริมาณน้ําใช้การได้ในอ่างเก็บน้ําขนาดใหญ่และขนาดกลางทั้งประเทศรวมกัน ณ วันที่ 1 พ.ย. 58 มีปริมาณทั้งสิ้น 20,035 ล้านลูกบาศก์เมตร ได้วางแผนการใช้น้ําในช่วงฤดูแล้งไว้ 11,420 ล้านลูกบาศก์เมตร สําหรับสนับสนุนการใช้น้ําเพื่ออุปโภคบริโภค รักษาระบบนิเวศ การเกษตร และอุตสาหกรรม ผลการใช้น้ําเมื่อสิ้นสุดฤดูแล้ง (30 เม.ย. 59) มีการจัดสรรน้ําให้กับเกษตรกร 11,526 ล้านลูกบาศก์เมตร เป็นไปตามแผนที่ได้กําหนดไว้ และมีพื้นที่เพาะปลูกข้าวนาปรังทั้งประเทศรวม 3.51 ล้านไร่ นอกจากนี้ ยังได้สนับสนุนเครื่องสูบน้ําเพื่อช่วยเหลือภัยแล้งรวมทั้งสิ้น 420 เครื่อง ในพื้นที่ 54 จังหวัด ซึ่งในช่วงฤดูแล้งปี 2558/59 ประเทศไทยต้องประสบกับปัญหาภัยแล้ง จําเป็นต้องบริหารจัดการน้ําที่มีอยู่ในอ่างเก็บน้ําต่างๆ อย่างรัดกุม เพื่อให้ปริมาณน้ําที่มีอยู่อย่างจํากัด เพียงพอใช้ตลอดในช่วงฤดูแล้ง โดยมีหลายพื้นที่ที่ประสบปัญหาภัยแล้งอย่างรุนแรง กรมชลประทานจึงได้เข้าไปดําเนินการแก้ไขปัญหาจนสถานการณ์คลี่คลายไปในทางที่ดีขึ้น อาทิ การส่งน้ําเข้าสู่คลองมะขามเฒ่า-อู่ทอง การแก้ไขปัญหาความเค็มคลองจินดา การแก้ไขปัญหาประปาภูมิภาคจังหวัดพะเยา การแก้ไขปัญหาประปาจังหวัดนครราชสีมา การบริหารจัดการน้ําบึงสีไฟจังหวัดพิจิตร และการแก้ไขปัญหาสวนผลไม้จังหวัดจันทบุรี เป็นต้น
ส่วนฤดูฝนปี 2559 ได้วางแผนจัดสรรน้ําเพื่อสนับสนุนการใช้น้ําในช่วงฤดูฝนทั้งประเทศ เป็นจํานวนทั้งสิ้น 11,754 ล้านลูกบาศก์เมตร และเมื่อสิ้นสุดฤดูฝน (ตั้งแต่วันที่ 1 พ.ค.59 – 30 ต.ค.59) พบว่ามีการการจัดสรรน้ําให้กับเกษตรกรประมาณ 11,893 ล้านลูกบาศก์เมตร และมีพื้นที่เพาะปลูกข้าวนาปีรวม 14.94 ล้านไร่
ในส่วนของการช่วยเหลือและบรรเทาปัญหาอุทกภัยในพื้นที่ต่างๆ นั้น กรมชลประทาน ได้ดําเนินการบริหารจัดการน้ําและวางมาตรการในการแก้ไขปัญหา น้ําท่วมในพื้นที่ต่างๆ จนทําให้สถานการณ์น้ําท่วมคลี่คลายและเข้าสู่ภาวะปกติได้อย่างรวดเร็ว ช่วยลดผลกระทบต่อพื้นที่การเกษตรและที่อยู่อาศัยของประชาชนได้เป็นอย่างมาก อาทิ การจัดการน้ําในลุ่มน้ํายมเพื่อป้องกันอุทกภัยจังหวัดสุโขทัย การแก้ไขสถานการณ์อุทกภัยในลุ่มน้ําเจ้าพระยา การแก้ไขปัญหาสถานการณ์อุทกภัยจังหวัดเพชรบุรี และการแก้ไขปัญหาน้ําท่วมในพื้นที่ภาคใต้รวม 10 จังหวัด ได้แก่ ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ตรัง ยะลา ปัตตานี และนราธิวาส การกําจัดวัชพืช จํานวนทั้งสิ้น 4,771,761 ตัน คิดเป็น 59,647 ไร่ โดยได้มีการสนับสนุนเครื่องสูบน้ําเพื่อเร่งระบายน้ําในพื้นที่ต่างๆ รวมทั้งสิ้น 587 เครื่อง ในพื้นที่ 38 จังหวัด
ด้าน นายสัญชัย เกตุวรชัย อธิบดีกรมชลประทาน กล่าวเพิ่มเติมว่า สรุปผลการใช้น้ําและการเพาะปลูกพืชตลอดปี 2559 มีการจัดสรรน้ําไปใช้ในกิจกรรมต่างๆ ทั้งประเทศ รวมทั้งสิ้น ประมาณ 23,419 ล้านลูกบาศก์เมตร และมีพื้นที่เพาะปลูกรวมทั้งสิ้น 18.45 ล้านไร่ ตลอดจนได้มีการสนับสนุนเครื่องสูบน้ํา เพื่อแก้ไขปัญหาภัยแล้งและอุทกภัย รวมทั้งหมด 1,007 เครื่อง (จากเครื่องสูบน้ําที่ได้จัดเตรียมไว้ทั้งหมด 1,900 เครื่อง)
สําหรับในช่วงฤดูแล้งปี 2559/60 นี้ กรมชลประทาน ได้วางแผนการจัดสรรน้ําจากเขื่อนขนาดใหญ่และขนาดกลาง เพื่อสนับสนุนการใช้น้ําทั้งประเทศ ตามมาตรการจัดการน้ําแบบยั่งยืน โดย ณ วันที่ 1 พ.ย. 59 มีปริมาณน้ําใช้การได้รวมกัน 28,837 ล้านลูกบาศก์เมตร โดยได้วางแผนการใช้น้ําตลอดฤดูแล้งรวมทั้งสิ้น 17,661 ล้านลูกบาศก์เมตร สําหรับสนับสนุนการใช้น้ําเพื่ออุปโภคบริโภค รักษาระบบนิเวศ และการเกษตร ปัจจุบัน (27 ธ.ค. 59) มีการใช้น้ําไปแล้ว 5,892 ล้านลูกบาศก์เมตร คิดเป็นร้อยละ 33 ของแผนฯ ส่วนผลการเพาะปลูกข้าวนาปรังทั้งประเทศ (ณ 21 ธ.ค. 59) มีการเพาะปลูกข้าวนาปรังไปแล้วกว่า 2.99 ล้านไร่ จากแผนที่ได้วางไว้ 3.91 ล้านไร่ และมีเครื่องสูบน้ําที่ส่งเข้าไปสนับสนุนการใช้น้ําในฤดูแล้งทั่งประเทศแล้วรวม 35 เครื่อง
อย่างไรก็ตาม ตลอดระยะเวลา 1 ปีที่ผ่านมา นอกจากกรมชลประทาน จะได้บริหารจัดการน้ําทั้งในภาวะน้ําแล้งและน้ําท่วมแล้ว ยังได้มีการพัฒนาและปรับปรุงงานด้านชลประทานอื่นๆ ควบคู่กันไปด้วย จนทําให้มีปริมาณน้ําเก็บกักเพิ่มมากขึ้นกว่า 206.74 ล้านลูกบาศก์เมตร มีพื้นที่ชลประทานเพิ่มมากขึ้นกว่า 332,259 ไร่ และมีพื้นที่ได้รับประโยชน์จากการปรับปรุงระบบส่งน้ําเพิ่มมากขึ้น 1,218,520 ไร่ (227 โครงการ) มีครัวเรือนได้รับประโยชน์ 50,333 ครอบครัว
นอกจากนี้ กรมชลประทานยังได้สนับสนุนการพัฒนาแหล่งน้ําและจัดหาน้ําให้กับพื้นที่อื่นๆ ตามนโยบายของกระทรวงเกษตรและสหกรณ์ อาทิ การสนับสนุนแหล่งน้ําในพื้นที่เกษตรแปลงใหญ่ประชารัฐทั่วประเทศ จํานวน 66 แปลง แล้วเสร็จ 48 แปลง สามารถส่งน้ําให้เกษตรกรคิดเป็นพื้นที่กว่า 95,128.50 ไร่ การสนับสนุนโครงการศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) จํานวน 882 ศูนย์ โดยการให้ความรู้ด้านการใช้น้ําและจัดทําข้อมูลด้านการชลประทานประจําศูนย์ และการให้ความรู้เรื่องการทํานาแบบเปียกสลับแห่งอย่างต่อเนื่อง สําหรับพื้นที่ ส.ป.ก. ในปี 2559-2560 นั้น กรมชลประทาน ได้สนับสนุนงบประมาณในการจัดทําระบบชลประทานในพื้นที่ ส.ป.ก. ซึ่งได้ยืดคืนและจัดสรรให้กับราษฎรที่ไม่มีที่ทํากิน ในเขตพื้นที่จังหวัดต่างๆ อาทิ อุทัยธานี กาฬสินธุ์ และนครราชสีมา เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai